НАЦРТ

ЗАКОН

О ИЗМЕНАМА И ДОПУНАМА ЗАКОНА О ПРЕТВАРАЊУ ПРАВА КОРИШЋЕЊА У ПРАВО СВОЈИНЕ НА ГРАЂЕВИНСКОМ ЗЕМЉИШТУ УЗ НАКНАДУ

Члан 1.

 У Закону о о претварању права коришћења у право својине на грађевинском земљишту уз накнаду („Службени гласник РС”, број 64/15), у члану 1. у ставу 1. тачка 1) мења се и гласи:

„привредна друштва и друга правна лица која су приватизована на основу закона којима се уређује приватизација, стечајни и извршни поступак, као и њихови правни следбеници на земљишту;“

У тачки 2) после речи: „надлежног органа;“ тачка-запета се замењује запетом и додају се речи: „а којa то земљиште нису привели намени, као и њихови правни следбеници на земљишту;“

У тачки 3) тачка-запета се замењује запетом и додају се речи: „као и њихови правни следбеници на земљишту;“

Члан 2.

 У члану 6. став 2. реч: „посебним“ брише се.

 После речи: „на објектима и“ додаје се реч: „припадајуће“.

Члан 3.

 Члан 7. мења се и гласи:

„Висина накнаде за конверзију, без обзира где се непокретност налази, умањује се када лице из члана 1. став 2. овог закона достави извештај вештака економске или грађевинске струке, са списка овлашћених судских вештака, којим се утврђује да је имало трошкове прибављања права коришћења на катастарској парцели за коју је поднет захтев за конверзију (трошкови експропријације, административног преноса, трошкови ремедијације, трошкови ревитализације и други стварни трошкови).

 Право на умањење тржишне вредности неизграђеног грађевинског земљишта имају лица из члана 1. став 2. овог закона, ако се грађевинско земљиште налази на територији јединице локалне самоуправе за коју је утврђено да се ради о недовољно развијеној јединици локалне самоуправе, односно о јединици локалне самоуправе са изузетно ниским животним стандардом или високом стопом незапослености, на основу степена развијености јединица локалних самоуправа за претходну годину, у складу са прописима којима се уређује регионални развој.

Умањење из става 2. овог члана не односи се на тржишну вредност грађевинског земљишта за коју је поднет захтев за повраћај имовине, у складу са прописима којима се уређује повраћај одузете имовине.

Проценат умањења тржишне вредности из става 2. овог члана, за недовољно развијене јединице локалне самоуправе, одређује Влада, у складу са прописима о контроли државне помоћи, у року од 30 дана од дана ступања на снагу овог закона.“

Члан 4.

 У члану 8. став 1. после речи: „грађевинског земљишта“ додаје се запета и речи: „без обзира где се непокретност налази,“.

 После става 2. додаје се нови став 3. који гласи:

 „Ако је лице из члана 1. став 2. овог закона закључило уговор о закупу земљишта у скаду са одредбама овог закона, а који је престао да важи у складу са чланом 18. овог закона, тржишна вредност умањује се за износ плаћених рата укупно плаћене закупнине до момента престанка уговора о закупу.“

 Досадашњи ст. 3-6. постају ст. 4-7.

Члан 5.

 У члану 11. у ставу 6. тачка се замењује запетом и додају се речи: „односно док се не донесе решење којим је утврђено право на обештећење, односно потврда да није могуће враћање имовине у натуралном облику.“

Члан 6.

 У члану 12. додаје се став 13. који гласи:

 „Подносилац захтева може одустати од захтева у року од осам дана од пријема обавештења надлежног органа о висини накнаде, а о чему је надлежни орган дужан да поучи подносиоца захтева у обавештењу о висини накнаде.“

 Члан 7.

У члану 13. став 4. тачка 1) мења се и гласи:

„Неопозива банкарска гаранција, са трајањем од најмање пет година, која гласи на петогодишњи износ недоспелих рата у моменту издавања банкарске гаранције, уз право корисника гаранције да исту може реализовати у пуном износу уколико најкасније 30 дана пре истека гаранције закупац (лице из члана 1. став 2. овог закона) не обезбеди нову банкарску гаранцију, за период од наредних најмање пет година.“

 Члан 8.

У члану 18. став 9. речи: „може се извршити“ мењају се речима: „извршиће се“.

 Члан 9.

Започети поступци по захтевима поднетим до дана ступања на снагу овог закона, окончаће се по прописима по којима су започети.

Члан 10.

Овај закон ступа на снагу осмог дана од дана објављивања у „Службеном гласнику Републике Србије”.